《已及首夏遂尔寻春与诸同志游胜泉寺时春花已罢遂观源泉怅然啸歌偶而成韵》
明代·湛若水

人生百年内，仅有百回春。若遭万日劫，倏忽成灰尘。

古人爱春光，可以怡心神。是春无内外，天地为一身。

何哉浴沂子，暮春六七人。我游坐迟暮，不见春花妍。

大夏草木盛，生意瀰乾坤。何以瀰乾坤，四时本同原。

吾以观源泉，啸歌人不闻。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。